Eerste amptelike Gesig van Rooibos aangekondig - My Nuus | My Matzikama
Eerste amptelike Gesig van Rooibos aangekondig
Die eerste Nasionale Rooibosdag is op 16 Januarie op Clanwilliam gehou, en wat ’n reuse-sukses was dit nie! Die dag was van begin tot einde met opwinding gevul. Onder die hoogtepunte was ’n wêreldrekord wat opgestel is, asook die eerste jaarlikse aankondiging van die Gesig van Rooibos.
Daar is met trots bekend gemaak dat Die Nuwe Graskoue Trappers, ’n rieldansgroep van Wupperthal, nou met die titel spog. Die Gesig van Rooibos vir 2017 word deur Rooibos Beperk moontlik gemaak.
“Ons het op Die Nuwe Graskoue Trappers as Gesig van Rooibos besluit, omdat hulle net so eie aan die streek is soos Rooibos”, sê Sanet Stander en Marietjie Smit, organiseerders van Nasionale Rooibosdag.
Die riel is ’n seremoniële dans wat tradisioneel deur die plaaslike inwonders rondom die vuur beoefen is. Afstammelinge van dié inheemse stamme dans tot vandag toe die riel en die tradisie is nog lank nie uitgesterf nie.
Die Nuwe Graskoue Trappers het ontstaan toe hulle in 2012 deur die sjef van Bushmans Kloof, Floris Smith, ontdek is. Smith, self ’n voormalige danser, het op ’n groep kinders afgekom wat die energieke riel gedans het. Hy was onmiddellik meegevoer en het aangebied om hulle te choreografeer. Onder Smith se leiding het die groep verskeie trofees huis toe gebring, insluitend ’n goue medalje by die Wêreldkampioenskap vir Uitvoerende Kunste in 2015.
“Ek het van die begin af geglo ons het iets uniek om met die wêreld te deel”, sê Floris Smith, stigter, choreograaf en bestuurder van Die Nuwe Graskoue Trappers.
Die groep is van Wupperthal, ‘n Morawiese sendingstasie in die hart van die Cederberge waar Rooibos verbou word.
Gaste by Rooibosdag was in vervoering oor die energieke danspassies van Die Nuwe Graskoue Trappers. Die stof het omtrent gedraai soos hulle op die maat van die musiek hul aansteeklike dans uitgevoer het.
“Ons vertrou dat Die Nuwe Graskoue Trappers as ambassadeurs van Rooibos hierdie unieke produk op ver rielpaaie sal neem”, sê Sanet Stander.
Hierdie 2 inheemse skatte was op Nasionale Rooibosdag gevier. Die gebeurtenis het ’n atmosfeer van trots vir beide Suid-Afrika se kultuur en natuur ingehou. Soos die gemeenskap saamgestaan het om hul liefde vir rooibostee by Nasionale Rooibosdag uit te leef, was dit duidelik dat min dinge mense so goed bymekaar bring soos ‘n gemeenskaplike liefde vir iets.
Munisipaliteit besig om sypaadjie te teer
Vredendal-munisipaliteit is tans besig om die sypaadjie by die Hoërskool Vredendal te teer. ’n Pyp het vroeër vandeesweek daar...
Hoërskool Vredendal bied gholfdag aan
Op 11 Maart vind daar ’n gholfdag plaas wat deur die Hoërskool Vredendal aangebied word. Die kaartjies is R200...
Suid-Afrika spog met Oscar-benoeming
Suid-Afrika spog met ’n Oscar-benoeming by die 90ste Academy-toekennings. Die Triggerfish-animasierolprent Revolting Rhymes het ’n benoeming in die kategorie...
Huis van Heerde Child & Youth Care Centre ontvang donasies
Huis van Heerde Child & Youth Care Centre wil graag vir Laerskool Vredendal hartlik bedank deurdat die skool net...
February 24, 2017 July 27, 2017
Die wêreldbekende Suid-Afrikaanse tradisionele musiekgroep Ladysmith Black Mambazo, gaan op 25 Maart by die tiende ATKV-Oesfees op Solms-Delta naby...
Opleiding vir nuutverkose SBL-lede deur FEDSAS aangebied
FEDSAS bied tydens die tweede kwartaal van 2018 opleiding aan alle nuutverkose SBL-lede, met opleidingsgeleenthede in elke provinsie. Dit...
Inligting oor lisensie
Die Matzikama-verkeersdepartement sal geen lisensies uitreik sonder die nodige dokumente of bewyse wat vereis word nie. Die afgelope tyd...
Tehuis-dans het inwoners se voete laat roer
Gisteraand se dans by die tehuis vir bejaardes was ’n groot sukses. Hulle bedank graag vir tannie Ena van...
Wurmplaag op kommando in buurlandeRooivleisbedryf verwelkom wildsvleisregulasies